**LITÉRI KÖZÖS ÖNKORMÁNYZATI HIVATAL**

**Tájékoztató**

**a 2018. III. negyedévi költségvetés teljesítéséről**

Az államháztartásról szóló 2011. évi CXCV. törvény 87. § a) pontja szerint a vagyonról és a költségvetés végrehajtásáról a számviteli jogszabályok szerinti éves költségvetési beszámolót kell készíteni.

A 368/2011. (XII.31.) államháztartásról szóló törvény végrehajtásáról szóló rendelet 169. § (3) bekezdése rendelkezik arról, hogy a helyi önkormányzat, a nemzetiségi önkormányzat, a társulás, a térségi fejlesztési tanács, valamint - az irányító szerv jóváhagyásával - az államháztartás önkormányzati alrendszerébe tartozó költségvetési szerv az időközi költségvetési jelentést a költségvetési év első három hónapjáról április 20-áig, azt követően havonta, a tárgyhót követő hónap 20-áig, a költségvetési év tizenkét hónapjáról a költségvetési évet követő év február 5-éig a Kincstár által működtetett elektronikus adatszolgáltató rendszerbe tölti fel.

A költségvetés III. negyedévi teljesítéséről a Hivatal a következő tájékoztatót nyújtja a Képviselő – testületek részére.

**Bevételek alakulása**

A Litéri Közös ÖnkormányzatiHivatal bevételeinek alakulását az 1. melléklet tartalmazza. A bevételek 73%-os teljesítést mutatnak.

**Működési költségvetés** bevételei között, számoltuk el a 2018.évi Országgyűlési képviselők választásra kapott 1.099 ezer Ft támogatást.

**Felhalmozási bevétele** a Hivatalnak a tulajdonában lévő Canon iR3225N típusú használt hálózati nyomtató berendezés értékesítéséből 80 ezer Ft bevétel keletkezett.

**Finanszírozási bevételek között**, központi irányítószervi támogatás bevételeként 45.866 ezer Ft teljesült, mely az eredeti előirányzat 71 %-a.

2.749 ezer Ft pénzmaradvány került felhasználásra, a költségvetés működési kiadásai között.

**A 36-os pénzforgalmi számlák banki forgalma 2.402 ezer Ft**, mely a rovat nélkül könyvelt tételeket tartalmazza, elsősorban a bérkifizetéseket, melyek a kifizetésekkel fognak rovatosan megjelenni.

2014. évtől a pénzforgalmi táblákon valamint a Magyar Államkincstár felé benyújtandó pénzforgalmi jelentések nem tartalmazhatják a függő tételeket, de a pénzforgalomban szerepelnek.

**Kiadások alakulása**

A Litéri Közös ÖnkormányzatiHivatal kiadásainak alakulását az 2. melléklet tartalmazza.

**A működési költségvetés előirányzaton belül** a **Személyi juttatások**ra 34.064 ezer Ft került kifizetésre, amely 69%-os teljesítés. A bérekhez kapcsolódó **munkaadókat terhelő járulék** főrovaton 7.007 ezer Ft került kifizetésre 68 %-os teljesítési aránnyal.

A **dologi kiadások** előirányzaton a teljesítés 3.731 ezer Ft, 55%.

**Felhalmozási költségvetés**ben egy hűtőszekrény és egy notebook táska beszerzés történt, mely a beruházások rovaton került elszámolásra bruttó 88 ezer Ft összegben.

**Gazdálkodás értékelése**

A közös hivatal 2018. első III. negyedévében takarékos, megfontolt és kiegyensúlyozott gazdálkodást folytatott.

Fizetési kötelezettségeit megfelelő időben teljesítette, likviditási problémái nem voltak. A közös hivatalban az alapellátásokat folyamatosan, fennakadás nélkül tudjuk biztosítani, mivel a pénzügyi helyzet stabilnak mondható.

Kérem, a képviselő-testületet, hogy a Litéri Közös ÖnkormányzatiHivatal 2018. III. negyedévi gazdálkodásáról szóló tájékoztatót, a megvitatást követően, a határozati javaslattal elfogadni szíveskedjenek.

Litér, 2018. november

Bencze Éva

jegyző